Diari Oficial de la Generalitat Valenciana


Sumari del DOGV 6777, del 18-05-2012 (2012/4744)

Resolució de 9 de maig de 2012, del cap del Servici Territorial d'Energia de València, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lació elèctrica de distribució de la nova subestació transformadora de 220/20 kV, denominada «ST El Brosquil», en el terme municipal de Cullera, a la província de València. (Exp. ATASCT/2010/191/46; JUEXPR/2012/7).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4744


Organisme emissor
:   Conselleria d'Economia, Indústria i Comerç

Tipus de document
:   Resolució

Resolució de 9 de maig de 2012, del cap del Servici Territorial d'Energia de València, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lació elèctrica de distribució de la nova subestació transformadora de 220/20 kV, denominada «ST El Brosquil», en el terme municipal de Cullera, a la província de València. (Exp. ATASCT/2010/191/46; JUEXPR/2012/7). [2012/4744]  
Per Resolució de la Direcció General d'Energia, de 28 de febrer de 2012, s'ha autoritzat declarant la utilitat pública i aprovat l'execució de les instal·lacions corresponents al projecte d'instal·lació elèctrica de distribució de la nova subestació transformadora de 220/20 kV., denominada «ST El Brosquil», en el terme municipal de Cullera, a la província de València, amb la informació pública prèvia corresponent. La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la seua urgent ocupació, als efectes de l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el cap del Servici Territorial d'Energia de València, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en l'ajuntament on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix l'article mencionat, dur a terme l'alçament de les actes prèvies a l'ocupació i, si és procedent, el de les d'ocupació definitiva.  
  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, aportant els documents acreditatius de la seua titularitat i l'últim rebut de la contribució, i podran anar acompanyats dels seus pèrits i un notari, si ho estimen oportú, amb gastos a costa seua.   
L'alçament d'actes tindrà lloc el pròxim dia 27 de juny de 2012, a partir de les 12.00 hores, en les dependències de l'Ajuntament de Cullera.   
L'orde d'alçament d'actes es comunicarà a cada interessat per mitjà de l'oportuna cèdula de citació, la relació de titulars convocats figurarà en el tauler d'edictes de l'ajuntament assenyalat i al final d'este anunci.  
Cal significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què s'ha intentat la notificació i no s'ha pogut practicar.   
En l'expedient d'expropiació, Iberdrola Distribución Eléctrica, SAU, assumirà la condició de beneficiària.  
  
València, 9 de maig de 2012.- El cap del Servici Territorial d'Energia: Enrique Climent Sirvent.  
  
  
  
  
\* \* \* \* \* \* \* \* \* \*  
  
  
  
